N:o L 114/18 Euroopan yhteisöjen virallinen lehti 8. 5. 96 KOMISSION ASETUS (EY) N:o 841/96, annettu 7 päivänä toukokuuta 1996, poikkeuksellisten tukitoimenpiteiden käyttöönottamisesta Belgian, Ranskan ja Alankomaiden naudanlihamarkkinoilla annetun asetuksen (EY) N:o 717/96 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuk- sen, ottaa huomioon naudanliha-alan yhteisestä markkinajär- jestelystä 27 päivänä kesäkuuta 1968 annetun neuvoston asetuksen (ETY) N:o 805/68 ('), sellaisena kuin se on viimeksi muutettuna komission asetuksella (EY) N:o 2417/95 (?), ja erityisesti sen 23 artiklan, sekä katsoo, että komission asetuksessa (EY) N:o 717/96 (?) säädetään poik- keuksellisista tukitoimenpiteistä Belgian, Ranskan ja Alankomaiden naudanlihamarkkinoilla antamalla näille jäsenvaltioille lupa ostaa nautaeläimiä, jotka olivat 20 päivänä maaliskuuta 1996 enintään kuuden kuukauden ikäisiä, yhteisön yhteisrahoittaessa tällaiset kulut, kokemus on osoittanut, että tavallisesti ei ole mahdollista määritellä tarkasti kuukaudenpäivää, jolloin eläin on syntynyt; tämän vuoksi on säädettävä koko vuoden 1995 syyskuun aikana syntyneiden eläinten osalta mahdollisuu- desta saada kyseisen asetuksen perusteella suoritettuja maksuja; tämä saavutetaan sallimalla sellaisten nauta- eläinten osto, jotka olivat 1 päivänä maaliskuuta 1996 korkeintaan kuuden kuukauden ikäisiä, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 717/96 1 artiklan 1 kohta seuraavasti: ”1. — Belgian, Ranskan ja Alankomaiden toimivaltai- silla viranomaisilla on lupa ostaa 1 päivänä syyskuuta 1995 tai sen jälkeen syntyneitä nautaeläimiä, jotka ovat 20 päivänä maaliskuuta 1996 Belgian, Ranskan tai Alankomaiden alueella sijaitsevalla tilalla ja joiden osalta eläimet esittelevä tuottaja pystyy todistamaan eläinten syntyneen Yhdistyneessä kuningaskunnassa.? 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 11 päivästä huhtikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä toukokuuta 1996. () EYVL N:o L 148, 28.6.1968, s. 24 () EYVL N:o L 248, 14.10.1995, s. 39 () EYVL N:o L 99, 20.4.1996, s. 16 Komission puolesta Franz FISCHLER Komission jäsen